2015 ஈரானுடனான அணுஆயுத உடன்படிக்கையை கடந்த மே மாதம் முறித்துக் கொண்ட வாஷிங்டன், ஈரானுக்கு எதிராக முழு அளவிலான மோதல் நடவடிக்கைகளை மீண்டும் தொடங்கியது — இது போருக்கு வழிவகுக்கக்கூடிய ஒரு சட்டவிரோத நடவடிக்கையாகும். அடுத்த மாத தடையாணைகள் ஈரானின் வாகனத்துறை மீதும், தங்கம் மற்றும் பிற உலோகங்களின் வர்த்தகம் மீதும் "திரும்ப பாயும்.” நவம்பரில் ஈரானின் எரிசக்தி, கப்பல் போக்குவரத்து மற்றும் காப்பீட்டு துறைகளையும் மற்றும் அதன் மத்திய வங்கி பரிவர்த்தனைகளையும் இலக்கு வைக்கும் தடையாணைகள் நடைமுறைக்கு வருகின்றன.